— На Брэсцкім Палессі, дзе шмат прыродных заказнікаў, цудоўных па прыгажосці мясцін, будзе яшчэ адна важная славутасць — літаратурны музей слыннай беларускай паэткі Ніны Мацяш, — адзначыла кандыдат філалагічных навук, дацэнт Брэсцкага педагагічнага ўніверсітэта Марыя Новік. — Тут будзе захоўвацца ўнікальная літаратурная спадчына, будзе жыць беларускае слова. Ніна Язэпаўна ўславіла гэты палескі куточак, уславіла свае Нівы і Белаазёрск. Сюды прыязджалі Янка Брыль, Рыгор Барадулін, Данута Бічэль-Загнетава, Алесь Разанаў, Анатоль Вярцінскі і многія іншыя нашы слынныя літаратары. Літаратурная спадчына паэткі заўжды будзе запатрабаванай.